בלא הבנה עמוקה של המחלוקות, וקביעת הדרכים לפתרונן, מרבית הניסיונות להשיג שלום בית מסתיימים בכישלון, מהטעם שאיש אינו טורח להגדיר את תנאי שלום הבית. הסכם נכון קובע תנאים מפורשים שעל הצדדים לקיים במסגרת שלום הבית – החל ממטלות הבית, דרך מספר הביקורים אצל החותנת, וכלה בשעת חזרת הבעל מהעבודה בערב.
הסדרת נושא הרכוש בזמן שפני בני הזוג לחיים משותפים, קלה בהרבה מאשר במקרה בו בני הזוג נמצאים בהליכי גירושין (ראה מאמר "שיטות חלוקת הרכוש הממשי, הלא ממשי והכספים"). חשוב שההסדרים הרכושיים לא יתנו יתרון לצד שימהר לפתוח בהליכים, על מנת לאפשר ניסיון כן ואמיתי להגיע אל שלום בית אמיתי.
אין צורך להתדיין בשנית בשעה שהצדדים מעוניינים להתגרש. במקרים רבים, בני זוג מתחילים בהליכי גירושין ומתחרטים באחד מהשלבים שבדרך. הסכם שלום בית הכולל הסכם גירושין חוסך משאבים, שכן ההחלטה שלא להתגרש אינה מלווה בהוצאות שירדו לטמיון, מהטעם שקיים הסכם המסדיר מה יקרה אם וכאשר תיפול ההחלטה להתגרש (ראה מאמר "המחיר הכלכלי, הנפשי והרגשי של הגירושין").
הסכם שלום בית מקבל תוקף של פסק דין בבית המשפט, ולכן אכיפתו קלה מהסכם אשר לא קיבל תוקף של פסק דין. (לידיעתכם – הסכם בין בני זוג, אשר לא קיבל אישור של ערכאה שיפוטית, תקפו מוטל בספק.
מי מחליט מתי שלום בית נכשל?
קביעת שעות הנוכחות של בני הזוג בבית, קביעת אופן חלוקת הנשיאה במטלות הבית, פתרון סוגיות הקשורות בילדים, אופן חינוכם, משמעת, מעקב לימודי וכיו”ב, הסדרת ניהול העניינים הכספיים, קביעת מנגנון קבלת ההחלטות בענייני משפחה, הגדרת הקשר עם קרובי משפחה ומכרים, אופיו, תדירותו וכיו”ב. הסדרת חיי האישות של בני הזוג ונושאים ספציפיים כמו הסדרת ענייני עבודה לגבי בני זוג שיש להם עסק משותף, יחסים עם בני זוג לשעבר, קשר עם הילדים מנישואים קודמים וכו’.